**ИЗПЪЛНИТЕНА АГЕНЦИЯ „ЖЕЛЕЗОПЪТНА АДМИНИСТРАЦИЯ“**

* Изпълнителна агенция „Железопътна администрация“ (ИАЖА) е администрация към министъра на транспорта, информационните технологии и съобщенията със седалище София и с териториални звена;
* Изпълнителна агенция „Железопътна администрация“ се ръководи и представлява от изпълнителен директор;
* Дейността, структурата, организацията на работа и съставът на ИАЖА се определят с Устройствен правилник, приет от Министерския съвет по предложение на министъра на транспорта, информационните технологии и съобщенията;
* Финансирането на дейността на ИАЖА се осъществява от бюджета на Министерството на транспорта, информационните технологии и съобщенията;

**ФУНКЦИИ НА ИЗПЪЛНИТЕНА АГЕНЦИЯ „ЖЕЛЕЗОПЪТНА АДМИНИСТРАЦИЯ“**

* Осъществява координация и контрол на дейността в областта на железопътния транспорт;
* Регулаторен орган в железопътния транспорт;
* Национален орган по безопасност в железопътния транспорт;
* Орган за контрол по прилагането на Регламент (ЕО) № 1371/2007 на Европейския парламент и на Съвета от 23 октомври 2007 г. относно правата и задълженията на пътниците, използващи железопътен транспорт;
* Регистриращ орган, който води Националния регистър на железопътните превозни средства (Национален регистър на возилата).

**ПРАВОМОЩИЯ НА ИЗПЪЛНИТЕЛНИЯ ДИРЕКТОР НА**

**ИЗПЪЛНИТЕНА АГЕНЦИЯ „ЖЕЛЕЗОПЪТНА АДМИНИСТРАЦИЯ“**

1. **Изпълнителният директор на ИА „Железопътна администрация“ е централен едноличен орган на изпълнителната власт, който ръководи и представлява Изпълнителната агенция „Железопътна администрация**

В изпълнение на своите правомощия изпълнителният директор издава индивидуални административни актове в съответствие с действащото законодателство.

При осъществяване на своята дейност изпълнителният директор може да създава съвети като експертни консултативни звена за решаване на проблеми от неговата компетентност, както и работни групи за изпълнение на конкретни задачи.

Изпълнителният директор представлява Република България като член на управителния съвет на Агенцията за железопътен транспорт на Европейския съюз (АЖТЕС).

Изпълнителният директор е орган по назначаването на държавните служители в агенцията.

Изпълнителният директор на изпълнителната агенция представя на министъра на транспорта, информационните технологии и съобщенията ежегоден доклад за дейността на изпълнителната агенция.

1. **Правомощия на изпълнителния директор**

**Изпълнителният директор:**

1. ръководи, организира и контролира дейността на агенцията като регулаторен орган в железопътния транспорт, национален орган по безопасност и орган за контрол по прилагането на Регламент (ЕО) № 1371/2007 на Европейския парламент и на Съвета от 23 октомври 2007 г. относно правата и задълженията на пътниците, използващи железопътен транспорт (ОВ, L 315/14 от 2007 г.), наричан по-нататък "Регламент (ЕО) № 1371/2007";

2. следи за осигуряване на равнопоставен достъп до железопътната инфраструктура на всички лицензирани железопътни превозвачи;

3. следи за осигуряване на равнопоставен достъп до железопътната инфраструктура по коридорите в съответствие с чл. 20 от Регламент (ЕС) № 913/2010 на Европейския парламент и на Съвета от 22 септември 2010 г. относно европейска железопътна мрежа за конкурентоспособен товарен превоз (ОВ, L 276 от 2010 г.), наричан по-нататък "Регламент (ЕС) № 913/2010";

4. в условия на бедствия определя приоритетите в разпределението на капацитета на железопътната инфраструктура и предлага на министъра на транспорта, информационните технологии и съобщенията за одобряване на мерки за предотвратяване и преодоляване на последиците от бедствия и аварии, засегнали железопътната инфраструктура;

5. произнася се с мотивирано решение по жалби във връзка с достъпа до железопътната инфраструктура;

6. проверява изпълнението на изискванията и предлага на министъра на транспорта, информационните технологии и съобщенията да издаде или отнеме лицензия за железопътен превоз на пътници и/или товари;

7. съгласува проектите за пресичане на железопътните линии с пътищата от републиканската пътна мрежа, местните пътища, улици и тръбопроводи, кабелните и въздушните високоволтови и нисковолтови линии, електрическата мрежа и други, както и проектите за свързване на железопътните линии от железопътната инфраструктура;

8. контролира изпълнението на задълженията за обществени услуги;

9. определя дали основната цел при международен превоз на пътници е превоз между железопътни гари, разположени на територията на Република България, и дали този превоз би нарушил икономическото равновесие на договора за обществена превозна услуга;

10. регистрира лицата, които организират курсове за обучение на консултанти по безопасността на превозите на опасни товари, и утвърждава учебната програма, свързана с обучението на кандидатите;

11. дава задължителни предписания, разрешения, забрани и договаря изключения за железопътен превоз на опасни товари на територията на Република България в случаите по чл. 6 и 7 от Наредба № 46 от 2001 г. за железопътен превоз на опасни товари (обн., ДВ, бр. 107 от 2001 г.; изм. и доп., бр. 99 от 2006 г., бр. 63 от 2007 г., бр. 44 от 2009 г. и бр. 46 от 2011 г.);

12. упражнява контрол по изграждането, ремонта, поддържането и експлоатацията на железопътната инфраструктура, безопасността на движението и техническото състояние на подвижния състав;

13. издава сертификат за безопасност на железопътен превозвач и удостоверение за безопасност на управител на железопътната инфраструктура;

14. организира управлението и ползването на железопътната инфраструктура, когато удостоверението за безопасност на управителя на железопътната инфраструктура бъде отнето;

15. упражнява контрол върху функционирането на системите за управление на безопасността, изградени и поддържани от железопътните превозвачи и управителя на железопътната инфраструктура;

16. упражнява контрол по спазването на общите изисквания и условия за безопасност и техническа експлоатация по отношение на вътрешния железопътен транспорт;

17. издава предписания за подобряване на безопасността и за предотвратяване на произшествия и инциденти;

18. организира разследването на произшествия и инциденти в железопътния транспорт;

19. предприема необходимите мерки за осигуряване изпълнението на препоръките, издадени от специализираното звено за разследване по чл. 115и, ал. 3 от Закона за железопътния транспорт;

20. ежегодно до 30 септември публикува и изпраща на Европейската железопътна агенция (ERA) годишен доклад за състоянието и развитието на безопасността през предходната година;

21. утвърждава списъците на длъжностите, свързани с безопасността на железопътните превози, съобразно извършваните дейности, за които се изисква правоспособност;

22. издава сертификат на лице, отговорно за поддръжката на превозните средства;

23. издава документи за правоспособност на персонала в железопътния транспорт, за признаване на професионални квалификации, придобити в други държави - членки на Европейския съюз, и в трети страни, с цел достъп и упражняване на регулирани професии в областта на железопътния транспорт в Република България и удостоверения за консултанти по безопасността на превозите на опасни товари;

24. упражнява контрол за постигане на оперативна съвместимост на националната железопътна система с железопътната система в рамките на Европейския съюз;

25. издава разрешение за въвеждане в експлоатация на структурни подсистеми, части от тях и на превозни средства;

26. при издаване на разрешение за въвеждане в експлоатация определя европейски номер на превозното средство съгласно изискванията, посочени в съответните технически спецификации за оперативна съвместимост;

27. разглежда подадените предложения за допускане на отклонения от техническите спецификации за оперативна съвместимост и предоставя на министъра на транспорта, информационните технологии и съобщенията досието за искане на отклонение;

28. предлага на министъра на транспорта, информационните технологии и съобщенията да издаде разрешение за извършване на дейности по оценяване на съответствието по техническите спецификации за оперативна съвместимост и на лице за оценяване на съответствието по националните правила за безопасност или по техническите правила;

29. изпраща информация до Европейската комисия за получаване на идентификационен номер на лице за оценяване съответствието на съставните елементи и за проверка на подсистемите;

30. дава писмено становище за техническото задание за проектиране на структурна подсистема или за част от нея и доклад за безопасност;

31. прави предложения до министъра на транспорта, информационните технологии и съобщенията за привеждане на националното законодателство в областта на железопътния транспорт в съответствие с правото на Европейския съюз;

32. прави предложения до министъра на транспорта, информационните технологии и съобщенията за сключване, присъединяване, ратифициране, денонсиране и изменение на международни договори и за участие в международни организации в железопътния транспорт;

33. предлага на министъра на транспорта, информационните технологии и съобщенията проекти на подзаконови нормативни актове в областта на железопътния транспорт;

34. ръководи дейностите, свързани с изграждането и функционирането на система за управление на качеството в агенцията;

35. сключва договори, свързани с осъществяване дейността на агенцията;

36. утвърждава длъжностното и поименното щатно разписание на агенцията;

37. сключва, изменя и прекратява трудовите и служебните правоотношения на служителите в агенцията;

38. организира прилагането и упражнява контрол по изпълнението на задълженията, произтичащи от Закона за предотвратяване и установяване на конфликт на интереси;

39. издава наказателни постановления въз основа на съставен акт за установяване на административно нарушение.